text: Indbrudstyv stak af med hund og hvalpe
  13 juni 2015 kl. 08.33
  En hundeejer fik i nat stjålet en engelsk bulldog og fem hvalpe fra sit hjem
  En hundeejer fra Horsens fik sig natten til lørdag en ubehagelig overraskelse. En eller flere indbrudstyve havde brudt et vindue op til hundeejerens hus og var stukket af med en engelsk bulldog og dennes fem hvalpe.
  - Vi får anmeldelsen kvart i to i nat, da ejeren opdager indbruddet, siger vagtchefen ved Sydøstjyllands Politi til TV Syd.
  Hvis man har set noget, der kan hjælpe politiet med at finde hundenapperen, kan man ringe til Sydøstjyllands Politi på telefon 114.
  Det var her på Borgmestervej, at hundene blev stjålet:
  
  